**«Բոբ կատվի Սուրբ Ծնունդը»** (անգլ.՝ A Christmas Gift from Bob), Սուրբ Ծննդյան կենսագրական դրամա, թողարկվել է 2020 թվականին ռեժիսոր Չարլզ Մարտին Սմիթի կողմից, «Բոբ անունով փողացային կատուն» (2016 թվական) ֆիլմի շարունակությունն է։

Սա աշխարհահռչակ կատվի վերջին էկրանային տեսքն էր. նա մահացել է 2020 թվականի հունիսի 15-ին։

Սյուժե
------

Ջեյմսը հիշում է վերջին Սուրբ Ծնունդը, որը նա և Բոբն անցկացրել են փողոցներում ապրուստի միջոց վաստակելու համար։ Բոբն օգնել է նրան հաղթահարել կյանքի ամենադժվար ժամանակաշրջաններից մեկը՝ ուժ, բարեկամություն և ոգեշնչում տալով, միմյանց սովորեցրեցրել են Սուրբ Ծննդյան ոգու իրական իմաստը ողջ կյանքի ընթացքում։

Դերերում
--------

* Լյուկ Թրեդեվեյը Ջեյմս Բոուենի դերում, նախկին թմրամոլ, ով Բոբի սեփականատերն է
* կատու Բոբն իր դերում
	+ որոշ տեսարաններում ներգրավված էին նաև Բոբի նման մի քանի անանուն կատուներ
* Աննա Ուիլսոն Ջոնսն Արաբելլայի դերում
* Քրիստինա Տոնտերի Յանգը Բեայի դերում
* Սթիվեն Մակքոուլը Մարկի դերում

Ստեղծում
--------

Լյուկ Թրեդեվեյը վերադարձել է Ջեյմս Բոուենի իր դերին, իսկ Բոբ կատուն՝ համապատասխանաբար իր դերին, թեև ֆիլմը նվիրված է իր վերնագրում նշված կատվին, քանի որ նա մահացել է նկարահանումներից անմիջապես հետո՝ COVID-19 համաճարակի ժամանակ՝ 2020 թվականի հունիսին։

Չարլզ Սմիթը ընտրվել է որպես ֆիլմի ռեժիսոր 2019 թվականի հոկտեմբերին, իսկ նկարահանումները սկսվել են ուղիղ մեկ ամիս անց։ Նկարահանումներն ավարտվել են 2020 թվականի սկզբին։

### Սաունդթրեք

2020 թվականի նոյեմբերի 6-ին թողարկվել է երաժշտական ալբոմ՝ ֆիլմի սաունդթրեքով։ «A Christmas Gift from Bob-Original Motion Picture Soundtrack»-ը բաղկացած է Պատրիկ Նիլ Դոյլի երաժշտությունից և Ուայլդի երգերից։ Ֆիլմից ոգեշնչված և դրա համար գրված երեք երգեր հնչում են ֆիլմի ընթացքում Լյուկ Թրեդևեյի կատարմամբ, իսկ չորրորդը՝ «*Coming Back To Me»* անվանմամբ [անգլ. թարգմանաբար՝ «Վերադարձ ինձ մոտ (Վերադարձ տուն)»] հնչում է ֆիլմի վերջում։

Թողարկում
---------

Ֆիլմի թողարկումն ի սկզբանե նախատեսված էր կազմակերպել 2020 թվականին Մեծ Բրիտանիայում, սակայն այն հետաձգվել է մինչև 2021 թվականը։ 2020 թվականի հոկտեմբերին հայտարարվել է, որ ֆիլմը թողարկվելու է *DVD* և *Blu-ray* սկավառակներով, ինչպես նաև Մեծ Բրիտանիայի ընտրված կինոթատրոններում և նույն թվականի նոյեմբերի 6-ից ֆիլմի տարածմամբ զբաղվելու է *Lionsgate* ընկերությունը։

Ծանոթագրություններ
------------------

1. ↑  «Luke Treadaway reprises role in The Exchange's 'A Gift From Bob' (exclusive)». *Screendaily* (անգլերեն). Արխիվացված օրիգինալից 2021 թ․ հունվարի 26-ին. Վերցված է 2020 թ․ հունիսի 25-ին.
2. ↑  «A Christmas Gift from Bob review – family-friendly festive sequel». *The Guardian*. Արխիվացված օրիգինալից 2020 թ․ նոյեմբերի 5-ին. Վերցված է 2020 թ․ նոյեմբերի 5-ին.
3. 1 2  «Street Cat Named Bob died after being hit by a car, says ex-heroin addict owner of Ginger Tom». *whatsnew2day* (անգլերեն). Արխիվացված է օրիգինալից 2020 թ․ հունիսի 26-ին. Վերցված է 2020 թ․ հունիսի 25-ին.
4. ↑  «Filming will begin on A Gift From Bob before the year is out». *Film Stories* (անգլերեն). Արխիվացված օրիգինալից 2021 թ․ հունվարի 19-ին. Վերցված է 2020 թ․ հունիսի 25-ին.
5. ↑  «First look at festive sequel 'A Christmas Gift From Bob'». *thehollywoodnews.com* (անգլերեն). Վերցված է 2020 թ․ նոյեմբերի 27-ին.
6. ↑  «What you need to know about A Street Cat Named Bob sequel after star cat dies». *Metro* (անգլերեն). Արխիվացված օրիգինալից 2020 թ․ նոյեմբերի 6-ին. Վերցված է 2020 թ․ հունիսի 25-ին.
7. ↑  Brew, Simon (2020 թ․ հոկտեմբերի 13). «The sequel to A Street Cat Named Bob gets lined up for a Christmas release, it's been announced – and here's the trailer too». *Film Stories* (անգլերեն). Արխիվացված օրիգինալից 2020 թ․ նոյեմբերի 7-ին. Վերցված է 2020 թ․ հոկտեմբերի 31-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Rotten Tomatoes |

 |